CELEX: 32011D0303
Language: et
Date: 2011-05-20 00:00:00
Title: 2011/303/EL: Komisjoni rakendusotsus, 20. mai 2011 , millega kinnitatakse Madalmaades kasutatavad searümpade liigitusmeetodid (teatavaks tehtud numbri K(2011) 3427 all)

24.5.2011   
            
            
               ET
            
            
               Euroopa Liidu Teataja
            
            
               L 136/95
            
         KOMISJONI RAKENDUSOTSUS,
   20. mai 2011,
   millega kinnitatakse Madalmaades kasutatavad searümpade liigitusmeetodid
   (teatavaks tehtud numbri K(2011) 3427 all)
   (Ainult hollandikeelne tekst on autentne)
   (2011/303/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Määruse (EÜ) nr 1234/2007 V lisa punkti B.IV alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; sellisteks meetoditeks võivad olla üksnes statistiliselt tõestatud hindamismeetodid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Kõnealune statistiline viga on määratletud komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (2) artikli 23 lõikes 3.
            
         
               (2)
            
            
               Otsusega 2005/627/EÜ (3) lubas komisjon searümpade liigitamiseks Madalamaades kasutada kaht meetodit.
            
         
               (3)
            
            
               Tehniliste kohanduste tõttu ja tulenevalt asjaolust, et Madalmaade sigade koguarvus on ette näha muudatusi, kuna eeldatakse kastreeritud isasloomade kadumist lähitulevikus, on Madalmaad taotlenud komisjonilt luba kinnitada kolm searümpade liigitusmeetodit oma territooriumil ning on esitanud proovidissekteerimise üksikasjaliku kirjelduse, märkides põhimõtted, millel meetodid põhinevad, proovidissekteerimise tulemused ning tailihasisalduse mõõtmiseks kasutatavad võrrandid määruse (EÜ) nr 1249/2008 artikli 23 lõikega 4 ettenähtud protokollis.
            
         
               (4)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud. Seepärast tuleks lubada Madalmaades kõnealuseid liigitusmeetodeid kasutada.
            
         
               (5)
            
            
               Seadme või liigitusmeetodite muutmine tohiks olla lubatud üksnes juhul, kui see on selgesõnaliselt lubatud komisjoni otsusega.
            
         
               (6)
            
            
               Selguse ja õiguskindluse huvides tuleks otsus nr 2005/627/EÜ tunnistada kehtetuks.
            
         
               (7)
            
            
               Pidades silmas uute seadmete ja uute võrrandite kasutuselevõtuga seotud tehnilisi tingimusi, tuleks käesoleva otsuse alusel lubatud searümpade liigitusmeetodeid kohaldada alates 3. oktoobrist 2011.
            
         
               (8)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Madalamaades lubatakse searümpade liigitamiseks vastavalt määruse (EÜ) nr 1234/2007 V lisa punkti B.IV alapunktile 1 kasutada järgmisi meetodeid:
   
               —
            
            
               seade „Hennessy Grading Probe (HGP 7)” ja sellega seotud hindamismeetodid, mille üksikasjad on esitatud lisa 1. osas;
            
         
               —
            
            
               seade „Capteur Gras/Maigre – Sydel (CGM)” ja sellega seotud hindamismeetodid, mille üksikasjad on esitatud lisa 2. osas;
            
         
               —
            
            
               seade „CSB Image-Meater (CSB)” ja sellega seotud hindamismeetodid, mille üksikasjad on esitatud lisa 3. osas.
            
         Artikkel 2
   Lubatud seadme või hindamismeetodite muutmine on lubatud üksnes juhul, kui muudatus on selgesõnaliselt lubatud komisjoni otsusega.
   Artikkel 3
   Otsus 2005/627/EÜ tunnistatakse kehtetuks.
   Artikkel 4
   Käesolevat otsust kohaldatakse alates 3. oktoobrist 2011.
   Artikkel 5
   Käesolev otsus on adresseeritud Madalmaade Kuningriigile.
   
      Brüssel, 20. mai 2011
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  ELT L 299, 16.11.2007, lk 1.
   
      (2)  ELT L 337, 16.12.2008, lk 3.
   
      (3)  ELT L 224, 30.8.2005, lk 17.
   
      LISA
      
         MADALMAADES KASUTATAVAD SEARÜMPADE LIIGITUSMEETODID
      
      1.   OSA
      
         Hennessy Grading Probe (HGP 7)
      
      
                  1.
               
               
                  Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Hennessy grading probe (HGP 7)”.
               
            
                  2.
               
               
                  Seade on varustatud sondiga, mille diameeter on 5,95 millimeetrit (ja sondi tipus oleva tera kummagi külje juures 6,3 mm), milles on fotodiood (Siemens LED, tüüp LYU 260-EO ja fotodetektor, tüüp 58 MR) ning mille mõõteulatus on 0–120 millimeetrit. Mõõtmistulemused teisendatakse hinnanguliseks tailihasisalduseks HGP 7 seadme või sellega ühendatud arvuti abil.
               
            
                  3.
               
               
                  Rümba tailihasisaldus arvutatakse järgmise valemiga:
                  LMP = 65,92 – 0,6337 * pekk + 0,0446 * lihas,
                  kus:
                  
                              LMP
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              
                                 pekk
                              
                           
                           
                              =
                           
                           
                              HGP 7 seadme mõõdetud peki (sh kamara) paksus millimeetrites, mõõdetuna kolmanda ja neljanda viimase ribi vahelt, 6 cm kaugusel rümba keskjoonest,
                           
                        
                              
                                 lihas
                              
                           
                           
                              =
                           
                           
                              HGP 7 seadme mõõdetud lihase (sh kamara) paksus millimeetrites, mõõdetuna samal ajal ja samas kohas kui pekk.
                           
                        Valem kehtib 73,5–107,5 kilogrammi kaaluvate rümpade puhul.
               
            2.   OSA
      
         Capteur Gras/Maigre – Sydel (CGM)
      
      
                  1.
               
               
                  Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „Capteur Gras/Maigre – Sydel (CGM)”.
               
            
                  2.
               
               
                  Seade on varustatud 8 mm läbimõõduga kõrgendatud täpsusega Sydeli sondiga, Honeywelli infrapunadioodiga ja kahe Honeywelli valgussensoriga. Seadme mõõteulatus on 0–95 millimeetrit.
                  Mõõtmistulemused teisendatakse hinnanguliseks tailihasisalduseks CGM seadme abil.
               
            
                  3.
               
               
                  Rümba tailihasisaldus arvutatakse järgmise valemiga:
                  LMP = 66,86 – 0,6549 * pekk + 0,0207 * lihas,
                  kus:
                  
                              LMP
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              
                                 pekk
                              
                           
                           
                              =
                           
                           
                              CGM seadme mõõdetud peki (sh kamara) paksus millimeetrites, mõõdetuna kolmanda ja neljanda viimase ribi vahelt, 6 cm kaugusel rümba keskjoonest,
                           
                        
                              
                                 lihas
                              
                           
                           
                              =
                           
                           
                              CGM seadme mõõdetud lihase (sh kamara) paksus millimeetrites, mõõdetuna samal ajal ja samas kohas kui pekk.
                           
                        Valem kehtib 73,5–107,5 kilogrammi kaaluvate rümpade puhul.
               
            3.   OSA
      
         CSB Image-Meater (CSB)
      
      
                  1.
               
               
                  Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet „CSB Image-Meater (CSB)”.
               
            
                  2.
               
               
                  Seade CSB Image-Meater koosneb videokaamerast ja arvutist, mis on varustatud pildianalüüsi kaardiga, ekraaniga, printeriga, juhtmehhanismiga, mõõtemehhanismiga ja liidestega. Seade Image-Meater kõik muutujad (16) mõõdetakse rümba tagaosa reietüki poolitusjoonel (keskse tuharalihase Musculus gluteus medius ümber).
                  Mõõtmistulemused teisendatakse arvuti abil hinnanguliseks tailihasisalduseks (protsentides).
               
            
                  3.
               
               
                  Rümba tailihasisaldus arvutatakse järgmise valemiga:
                  
                     LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS,
                  kus 16 objektiivset CSB seadmega poolitusjoonel tehtavat mõõtmist on järgmised:
                  
                              LMP
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              S
                           
                           
                              =
                           
                           
                              peki paksus, mõõdetuna keskset tuharalihast katva peki kõige õhemas kohas (mm),
                           
                        
                              F
                           
                           
                              =
                           
                           
                              lihase paksus, mõõdetuna lühimat ühendusjoont pidi keskse tuharalihase eesmise (koljupoolse) otsa ja selgrookanali ülemise (selgmise) seina vahel kõige õhemas kohas (mm),
                           
                        
                              ML
                           
                           
                              =
                           
                           
                              keskse tuharalihase pikkus (mm),
                           
                        
                              MS
                           
                           
                              =
                           
                           
                              peekoni keskmine paksus keskse tuharalihase all (mm),
                           
                        
                              MF
                           
                           
                              =
                           
                           
                              tailiha keskmine paksus keskse tuharalihase all (mm),
                           
                        
                              WL
                           
                           
                              =
                           
                           
                              selgroolülide, sh lülivaheketaste keskmine pikkus (mm),
                           
                        
                              Wa,b,c,dS
                           
                           
                              =
                           
                           
                              peekoni keskmine paksus esimese mõõdetud selgroolüli (a) ja ülejäänud selgroolülide (b, c, d) all (mm),
                           
                        
                              Wa,b,c,dF
                           
                           
                              =
                           
                           
                              tailiha keskmine paksus esimese mõõdetud selgroolüli (a) ja ülejäänud selgroolülide (b, c, d) all (mm),
                           
                        
                              ES
                           
                           
                              =
                           
                           
                              välise peekoni keskmine paksus nelja mõõdetud selgroolüli kohal (mm),
                           
                        
                              IS
                           
                           
                              =
                           
                           
                              sisemise peekoni keskmine paksus nelja mõõdetud selgroolüli kohal (mm).
                           
                        
            
                  4.
               
               
                  Mõõtepunkte on kirjeldatud määruse (EÜ) nr 1249/2008 artikli 23 lõike 4 kohaselt Madalmaade poolt komisjonile esitatud protokolli II osas.
                  Valem kehtib 73,5–107,5 kilogrammi kaaluvate rümpade puhul.